CELEX: 32019R0714
Language: lv
Date: 2019-03-07 00:00:00
Title: Komisijas Deleģētā regula (ES) 2019/714 (2019. gada 7. marts), ar ko aizstāj Eiropas Parlamenta un Padomes Regulas (ES) Nr. 211/2011 par pilsoņu iniciatīvu I pielikumu un groza II un VII pielikumu

10.5.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 123/30
               
            
         KOMISIJAS DELEĢĒTĀ REGULA (ES) 2019/714
         (2019. gada 7. marts),
         ar ko aizstāj Eiropas Parlamenta un Padomes Regulas (ES) Nr. 211/2011 par pilsoņu iniciatīvu I pielikumu un groza II un VII pielikumu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 16. pantu,
         tā kā:
         
                     (1)
                  
                  
                     Regulas (ES) Nr. 211/2011 7. panta 2. punktā noteikts, ka pilsoņu iniciatīvas parakstītāju skaitam vismaz vienā ceturtdaļā dalībvalstu būtu jāatbilst katrā dalībvalstī ievēlēto Eiropas Parlamenta deputātu skaitam, kas reizināts ar 750. Šie minimālie rādītāji noteikti minētās regulas I pielikumā.
                  
               
                     (2)
                  
                  
                     Lielbritānijas un Ziemeļīrijas Apvienotā Karaliste (“Apvienotā Karaliste”) 2017. gada 29. martā iesniedza paziņojumu par nodomu izstāties no Savienības saskaņā ar Līguma par Eiropas Savienību 50. pantu. No izstāšanās līguma spēkā stāšanās dienas vai – gadījumā, ja tāds netiks noslēgts, – divus gadus pēc minētā paziņojuma, t. i., no 2019. gada 30. marta, Līgumi vairs nebūs piemērojami Apvienotajai Karalistei, ja vien Eiropadome, vienojusies ar Apvienoto Karalisti, vienprātīgi nenolems pagarināt šo termiņu.
                  
               
                     (3)
                  
                  
                     Eiropadome 2018. gada 28. jūnijā pieņēma Eiropadomes Lēmumu (ES) 2018/937 (2), ar ko nosaka Eiropas Parlamenta sastāvu. Minētais lēmums, kas stājās spēkā 2018. gada 3. jūlijā, nosaka katrā dalībvalstī Eiropas Parlamentā ievēlēto pārstāvju skaitu 2019.–2024. gada sasaukumam, kas sāk darbu 2019. gada 2. jūlijā.
                     Lai atspoguļotu šos noteikumus attiecībā uz parakstītāju minimālo skaitu, kas noteikts Regulas (ES) Nr. 211/2011 I pielikumā, ir lietderīgi grozīt Regulas (ES) Nr. 211/2011 I pielikumu. Minētais grozījums būtu jāsāk piemērot no 2019. gada 2. jūlija, sākoties 2019.-2024. gada sasaukumam. Tomēr, ja Līguma par Eiropas Savienību 50. panta 3. punktā minētais divu gadu laikposms tiktu pagarināts pēc minētā datuma, grozījums būtu jāsāk piemērot pēc pagarinātā termiņa beigām. Skaidrības labad I pielikums būtu jāaizstāj.
                  
               
                     (4)
                  
                  
                     Regulas (ES) Nr. 211/2011 4. panta 1. punktā organizatoriem tiek izvirzīta prasība reģistrēt ierosināto pilsoņu iniciatīvu Komisijā, sniedzot minētās regulas II pielikumā minēto informāciju.
                  
               
                     (5)
                  
                  
                     Regulas (ES) Nr. 211/2011 9. pantā ir noteikts, ka, lai pilsoņu iniciatīvu varētu iesniegt Komisijai, organizatoriem jāizmanto minētās regulas VII pielikumā sniegtā veidlapa.
                  
               
                     (6)
                  
                  
                     Regulas (ES) Nr. 211/2011 II un VII pielikumā ietvertajās veidlapās ir zemsvītras piezīme, kurā sniegta informācija par to, kā tiek apstrādāti iniciatīvas organizētāju un sponsoru personas dati. Šajā zemsvītras piezīmē sniegto informāciju nepieciešams saīsināt un vienkāršot, lai izvairītos no pārpratumiem saistībā ar datu apstrādes vajadzībām izmantoto paziņojumu par privātumu.
                  
               
                     (7)
                  
                  
                     Zemsvītras piezīmē izdarīta atsauce uz Eiropas Parlamenta un Padomes Regulu (EK) Nr. 45/2001 (3). No 2018. gada 11. decembra Regula (EK) Nr. 45/2001 tika atcelta un aizstāta ar Eiropas Parlamenta un Padomes Regulu (ES) 2018/1725 (4). Tāpēc no šīm zemsvītras piezīmēm būtu jāsvītro atsauce uz Regulu (EK) Nr. 45/2001.
                  
               
                     (8)
                  
                  
                     Tādēļ būtu jāaizstāj Regulas (ES) Nr. 211/2011 I pielikums un minētās regulas II un VII pielikums būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Regulu (ES) Nr. 211/2011 groza šādi:
            
                        1)
                     
                     
                        regulas I pielikumu aizstāj ar šīs regulas pielikuma tekstu;
                     
                  
                        2)
                     
                     
                        regulas II pielikuma 1. zemsvītras piezīmes tekstu aizstāj ar šādu:
                        
                                    “(1)
                                 
                                 
                                    Komisijas tiešsaistes reģistrā publisko tikai organizatoru pilnus vārdus un uzvārdus, kontaktpersonu e-pasta adreses un informāciju, kas saistīta ar atbalsta un finansējuma avotiem.
                                    Datu subjekti ir tiesīgi iebilst pret viņu personas datu publiskošanu, ja tam ir likumīgs pamatojums, kas attiecas uz viņu konkrēto situāciju.”;
                                 
                              
                  
                        3)
                     
                     
                        regulas VII pielikuma 1. zemsvītras piezīmes tekstu aizstāj ar šādu:
                        
                                    “(1)
                                 
                                 
                                    Komisijas tiešsaistes reģistrā publisko tikai organizatoru pilnus vārdus un uzvārdus, kontaktpersonu e-pasta adreses un informāciju, kas saistīta ar atbalsta un finansējuma avotiem.
                                    Datu subjekti ir tiesīgi iebilst pret viņu personas datu publiskošanu, ja tam ir likumīgs pamatojums, kas attiecas uz viņu konkrēto situāciju.”
                                 
                              
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            Šīs regulas 1. panta 1. punktu piemēro no 2019. gada 2. jūlija vai no nākamās dienas pēc tam, kad saskaņā ar Līguma par Eiropas Savienību 50. panta 3. punktu Līgumi vairs nav saistoši Apvienotajai Karalistei, atkarībā no tā, kura diena ir vēlāk.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 7. martā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 65, 11.3.2011., 1. lpp.
         
         
            (2)  Eiropadomes 2018. gada 28. jūnija Lēmums (ES) 2018/937, ar ko nosaka Eiropas Parlamenta sastāvu (OV L 165 I, 2.7.2018., 1. lpp.).
         
            (3)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).
         
            (4)  Eiropas Parlamenta un Padomes 2018. gada 23. oktobra Regula (ES) 2018/1725 par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).
      
      
         
            PIELIKUMS
            MINIMĀLAIS PARAKSTĪTĀJU SKAITS KATRĀ DALĪBVALSTĪ
            
                        Beļģija
                     
                     
                        15 750 
                     
                  
                        Bulgārija
                     
                     
                        12 750 
                     
                  
                        Čehija
                     
                     
                        15 750 
                     
                  
                        Dānija
                     
                     
                        10 500 
                     
                  
                        Vācija
                     
                     
                        72 000 
                     
                  
                        Igaunija
                     
                     
                        5 250 
                     
                  
                        Īrija
                     
                     
                        9 750 
                     
                  
                        Grieķija
                     
                     
                        15 750 
                     
                  
                        Spānija
                     
                     
                        44 250 
                     
                  
                        Francija
                     
                     
                        59 250 
                     
                  
                        Horvātija
                     
                     
                        9 000 
                     
                  
                        Itālija
                     
                     
                        57 000 
                     
                  
                        Kipra
                     
                     
                        4 500 
                     
                  
                        Latvija
                     
                     
                        6 000 
                     
                  
                        Lietuva
                     
                     
                        8 250 
                     
                  
                        Luksemburga
                     
                     
                        4 500 
                     
                  
                        Ungārija
                     
                     
                        15 750 
                     
                  
                        Malta
                     
                     
                        4 500 
                     
                  
                        Nīderlande
                     
                     
                        21 750 
                     
                  
                        Austrija
                     
                     
                        14 250 
                     
                  
                        Polija
                     
                     
                        39 000 
                     
                  
                        Portugāle
                     
                     
                        15 750 
                     
                  
                        Rumānija
                     
                     
                        24 750 
                     
                  
                        Slovēnija
                     
                     
                        6 000 
                     
                  
                        Slovākija
                     
                     
                        10 500 
                     
                  
                        Somija
                     
                     
                        10 500 
                     
                  
                        Zviedrija
                     
                     
                        15 750